《荒园》
明代·袁凯

莽莽荒园，阴阴雾霾。
剃以灌木，带以蒿莱。
鼷鼠踸踔，鸱鸮啸哀。
中有一士，憔悴形海三世不显，终身无媒。
冠裳绽裂，毛发毰毸。
食无余糁，室有浮埃。
朝餐井李，夕荫园枝。
奚有琴册，咏歌喧豗。
亦有流泉，载沿载洄。
岂不辛苦，聊用徘徊。
昊天赋命，如彼之材。
卑不可抗，高其能摧。
贵贱贤愚，孰能迁推？尼父天纵，回亦奇才。
厄陈屡空，曾无叹嗟。
明明圣轨，烈烈高怀。
景行先哲，敢不钦哉。

作者简介：袁凯，生卒年不详，字景文，号海叟，明初诗人，以《白燕》一诗负盛名，人称袁白燕。松江华亭（今上海市松江县）人，洪武三年（1370）任监察御史，后因事为朱元璋所不满，伪装疯癫，以病免职回家，终“以寿终”。著有《海叟集》4卷。